**Narva Linnavalitsuse…..2024 korralduse nr……..lisa 1**

**Projekteerimistingimused**

|  |  |  |
| --- | --- | --- |
| ÜLDANDMED | Krundi aadress, sihtotstarve ja üldplaneeringu järgne juhtotstarve:  - 1. Jõe tn 17: üldkasutatav maa 100%; haljasala maa. | |
| LÄHTEMATERJAL | - 04.12.2024. a. Projekteerimistingimuste taotlus nr 4.2-4/12435  - Narva linna üldplaneering (kehtestatud 24.01.2013 a nr 3)  - asendiskeem (korralduse lisa 2) | |
| ÜLDNÕUDED | 1. Projekti koostamisel juhinduda Eestis kehtivatest seadustest, standarditest, normdokumentidest ja juhenditest, aga samuti Narva linnas kehtivatest õigusaktidest, sealhulgas: Narva linna heakorra eeskiri; 17.07.2015 majandus- ja taristuministri määrus nr 97 „Nõuded ehitusprojektile“; Narva Linnavolikogu 24.01.2013 otsusega nr 3 kehtestatud Narva Linna üldplaneering; Eesti Standard EVS 932: 2017 „Ehitusprojekt”; tehnovõrkude valdajate poolt väljastatud tehnilised tingimused ning teised asja puudutavad õigusaktid. 2. Ehitusprojekti (selle osad) peab koostama või kontrollima vastava pädevusega vastutav spetsialist. 3. Narva Linnavalitsuse korraldusega kinnitatud projekteerimistingimused esitada ehitusprojekti lisana. 4. Ehitusprojekti alusplaanina kasutada ajakohast M 1:500 geodeetilist alusplaani, mis on eelnevalt registreeritud Narva geodeesia ja maakorralduse osakonna geomõõdistuste infosüsteemis (geoarhiiv.narva.ee). Projekti asendiplaanil ja seletuskirjas tuleb viidata geodeetilise alusplaani tegijale (ettevõtja, töö number, töö tegemise aeg, kõrgussüsteem). Geodeetiline alusplaan esitada ehitusprojekti lisana. 5. Esitada ehitiste tehnilised näitajad vastavalt Majandus- ja taristuministri 05.06.2015 määrusele nr 57 „Ehitise tehniliste andmete loetelu ja arvestamise alused“. 6. Esitada iga ehitise kasutamise otstarve ja kood. Ehitiste kasutamise otstarbed ja koodid esitada vastavalt Majandus- ja taristuministri 02.06.2015. a määrusele nr 51 „Ehitise kasutamise otstarvete loetelu”. 7. Võtta tehnovõrkude valdajatelt nõusolek ehitiste kaitsevööndites ehitustööde läbiviimiseks. 8. Ehitamisel tuleb lähikeskkonnaga arvestada. Ehitusseadustiku § 12 lg 3 kohaselt tuleb ehitamisel arvestada mõjutatud isikute õigustega ning rakendada abinõusid nende õiguste ülemäärase kahjustamise vastu. Vastavalt keskkonnaseadustiku üldosa seaduse § 32 lõikele 4 võõral maatükil viibides tuleb arvestada maatüki omaniku huve, eelkõige vältida omandi kahjustamist. Arvestada asjaõigusseadusest tulenevaid kinnisomandi kitsendusi. Esitada erimeetmed kahjuliku mõju minimiseerimiseks. | |
| PROJEKTI KOOSSEIS | 1. Esitada situatsiooniskeem. 2. Asendiplaan esitada mõõtkavas 1:500. Asendiplaanil esitada olemasolevate ja projekteeritavate välisvõrkude asukohad ja nende tingmärgid, tehnovõrkude kaitsevööndid ja nende tingmärgid, likvideeritavad puud jne. 3. Esitada teede konstruktiivsed ristprofiilid. 4. Ehitusprojekti koosseisus esitada vaadeldavate tehnovõrkude lahendused. 5. Iseseisva failina esitada: vertikaalplaneerimise joonis ja liikluskorralduse vahendite joonis. | |
| LINNAEHITUSLIKUD NÕUDED | | 1. Jäätmekäitlus: lahendada projekti osana vastavalt jäätmeseaduse ja Narva linna jäätmehoolduseeskirja nõuetele. 2. Olemasoleva kõrghaljastuse likvideerimise korral esitada dendroloogiline uuring. I-III liigi puid raiuda ei ole lubatud. Ehitusprojekti koosseisus näidata asendusistutuse arvutus ja asukohad. Kõrghaljastusele tuleb kinnistul ette näha ka täiendav põõsarinde taimede istutus. 3. Sõidutee (sh parkimine) projekteerida asfaltkattega, et koguda sadevesi ja suunata see sademeveekanalisatsiooni. 4. Vihmaveed utiliseerida linnakanalisatsiooni. 5. Ette näha katendi taastamine. Seletuskirjas esitada materjalid ja nende tehnilised parameetrid, kihtide paksused. Graafilises osas esitada katendi taastamise ulatus, kaeviku ääre joon, katendi ristlõige. Ehitusprojekti koostamisel ja tööde teostamisel jälgida Narva Linnavolikogu 21.03.2019 a määruse nr 5 „Narva linna kaevetööde eeskiri“ nõuete täitmist. 6. Parkimiskohtade mõõdud, kaugused, pöörderaadiused jm lahendada vastavalt EVS 843:2016 „Linnatänavad“. 7. Esitada kaugused naaberkrundil asuva elamu akendega seinani planeeritud parkimisplatsini. 8. Teele ja parkimiskohtadele tuleb rajada sademeveekanalisatsioon. 9. Parklale tuleb rajada õli-liivapüüdur(id). 10. Transpordimaa osa kinnistust ei tohi ületada 45% kinnistu pindalast. Ülejäänud 55% peab jääma haljasmaaks. Transpordimaana vaadeldakse kogu teede, platside jm ehitiste ala tervikuna (sh nt koos nendevaheliste haljassaartega vm ilma kõvakatteta pindadega). 11. Teekatte taastamine projekteerida arvestades olemasolevate teede konstruktsioone, sh kihtide arvu. 12. 1. Jõe tn 17 jääb Eesti Looduse Infosüsteemi (EELIS) andmetel kaitsealuste loomaliikide elupaika. Projekteerida ja ehitada tuleb arvestades Nahkhiirlaste (Vespertilionidae) kaitse tegevuskava ja selle 4. lisas toodud omanikele suunatud juhendiga. Raie korral tuleb rakendada kaitsealuste liikide elukoha säilitamise meetmeid (nt pesakastide paigaldamine vm). |
| ARHITEKTUURSED NÕUDED | | 1. Tänavavalgustite projekteerimisel kasutada Narva Linnavalitsuse 01.04.2020 korraldust nr 227-k. Tänavavalgustite kuju ja tüüp kooskõlastada Arhitektuuri- ja Linnaplaneerimise Ametiga. Valgustusmastid ei tohi ületada 6 m. Ülekäiguradadel esitada eraldi valgustus. 2. Autoparkla projekteerides tuleb iga 10 parkimiskoha kohta rajada ühe parkimiskoha ulatuses mitmerindelist haljastust. Parkla haljastuseks sobivad soolatamisele vastupidavad liigid ja sordid. Haljastuse rajamisel tuleb tagada liiklusohutus ja lumekoristuse võimalus. |
| KOOSKÕLASTUSED JA KAASAMINE | | 1. Projekt kooskõlastada projekti tellija ja maaomanikega. 2. Juurdepääsude projekteerimisel 1. Jõe tn 17 ja Jõe vaatlustorni kruntidele teha koostööd Politsei -ja Piirivalveametiga. |