eelnõu

**NARVA LINNAVALITSUS**

**KORRALDUS**

Narva ………2024. a nr ...

**Projekteerimistingimuste kinnitamine**

*(1. Jõe tn 17 platsi rekonstrueerimine ja laiendamine)*

|  |
| --- |
| 1. ASJAOLUD JA MENETLUSE KÄIK |

04.12.2024. a taotles (linnavalitsuse dokumendiregistris taotluse nr 4.2-4/12435) Narva Linnavalitsuse Linnamajandusamet Narva Linnavalitsuse Arhitektuuri- ja Linnaplaneerimise Ametilt projekteerimistingimusi 1. Jõe tn 17 avaliku parkimisplatsi rekonstrueerimiseks ja laiendamiseks. Sellega koos planeeritakse vaadeldava krundi osa heakorrastust. Taotlusele on lisatud asendiskeem, kus on näidatud parkimisplatsi olemasolev olukord ja laiendatav ala.

Vastavalt ehitusseadustiku § 99 lõikele 1 projekteerimistingimused on nõutavad käesoleva seadustiku lisas 1 nimetatud ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud.

1. Jõe tn 17 (katastritunnusega 51101:001:1953) krundi sihtotstarve on üldkasutatav maa 100%. Vastavalt kinnistusraamatu väljavõttele kinnistu kuulub Narva linnale.

Narva Linnavolikogu 24.01.2013. a otsusega nr 3 kehtestatud Narva linna üldplaneeringuga on 1. Jõe tn 17 krundi maakasutuse sihtotstarbeks määratud haljasala maa.

Vastavalt kehtiva üldplaneeringu seletuskirjale haljasalale on lubatud vajadusel rajada teid ja tehnovõrke (st lubatud on transpordimaa kõrval sihtotstarve).

Olemasolev või reserveeritud maakasutuse juhtotstarve võib koosneda järgnevate erinevate juhtotstarvete selgituste juures lubatud maakasutuse sihtotstarvetest, kusjuures kirjelduses toodud kõrvalsihtotstarbed võivad moodustada kuni 45% lubatud juhtotstarbega ala pindalast.

Kavandatav tegevus asub ranna ja kalda piiranguvööndis ja ehituskeeluvööndis. Vastavalt Looduskaitseseaduse § 37 lg 3 Ranna või kalda piiranguvööndis on keelatud reoveesette laotamine, jäätmete töötlemiseks või ladustamiseks määratud ehitise rajamine ja laiendamine.

Looduskaitseseaduse (edaspidi LKS) § 38 lg 1 p 3 kohaselt ehituskeeluvööndi laius rannal või kaldal on linnas ja alevis 50 meetrit, välja arvatud käesoleva lõike punktis 5 sätestatud juhul. Vastavalt LKS § 38 lg 3 ranna või kalda ehituskeeluvööndis on uute hoonete ja rajatiste ehitamine keelatud.

LKS § 38 lg 4 p 5 ja 10 kohaselt ehituskeeld ei laiene olemasoleva ehitise esmakordsele juurdeehitisele juhul, kui juurdeehitise maht on väiksem kui üks kolmandik olemasoleva ehitise kubatuurist ning avalikult kasutatavale teele.

1. Jõe tn 17 rekonstrueeritav ja laiendatav avalik plats kavandatakse teenindama olemasolevat kaid, paadislippi ja Jõe vaatlustorni krunti.

Arvestades avalikku huvi antud asukohta parkla rekonstrueerimiseks ja laiendamiseks võib lubada sellele krundile avaliku teerajatise rekonstrueerimist laiendamist ning seda teenindavate tehnovõrkude ehitamist.

Haldusmenetluse seaduse § 40 ja ehitusseadustiku § 31 lõike 3 alusel kaasas pädev asutus projekteerimistingimuste menetlusse taotleja, menetluse eseme kinnisasjade omanikud ning asutuse, mille õigusi või huve võib taotletav ehitis või ehitamine puudutada:

|  |  |  |  |
| --- | --- | --- | --- |
| kinnisasja aadress ja katastritunnus | kooskõlastaja või  arvamuse avaldaja | saadetud  e-posti teel või kaasatud linnavalitsuse dokumendiregistri keskkonna kaudu | kättesaamise  kinnitus |
| 1. Jõe tn 17 (51101:001:1953)  1. Jõe tn L4  (51104:004:0191)  1. Jõe tn L2  (51104:004:0192) | Narva Linnavalitsuse Linnamajandusamet (registrikood: 75039729)– taotleja, omanik ja naaber | ……………2024 | …………2024 |
| Jõe vaatlustorn  (51101:001:1954) | Eesti Vabariik (Politsei – ja Piirivalveamet (registrikood: 70008747) - naaber | ……………2024 | …………..2024 |
|  | Keskkonnaamet (registrikood 70008658) – huvitatud asutus | ……………2024 | …………..2024 |

Seisukohad……….

|  |
| --- |
| **2. ÕIGUSLIKUD ALUSED** |

2.1 Ehitusseadustiku § 28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.

2.2 Ehitusseadustiku § 99 lõike 1 kohaselt projekteerimistingimused on nõutavad käesoleva seadustiku lisas 1 nimetatud ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud.

2.3 Narva Linnavalitsuse Arhitektuuri- ja Linnaplaneerimise Ameti põhimääruse § 7 punkti 14 kohaselt Arhitektuuri- ja planeerimise osakonna üks põhiülesannetest on ehitusliku projekteerimise lähteinformatsiooni väljastamine, sh projekteerimistingimuste ettevalmistamine ja esitamine linnavalitsusele kinnitamiseks.

|  |
| --- |
| **3. OTSUS** |
| Kinnitada projekteerimistingimused 1. Jõe tn 17 platsi rekonstrueerimiseks ja laiendamiseks vastavalt lisas 1 ja lisas 2 toodule. |

|  |
| --- |
|  |
| **4. RAKENDUSSÄTTED** |

4.1 Käesolevad projekteerimistingimused on kehtivad viis aastat alates käesoleva korralduse jõustamisest.

4.2 Käesolev korraldus jõustub alates teatavakstegemisest.

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

|  |  |
| --- | --- |
| Katri Raik | Üllar Kaljuste |
| Linnapea | Linnasekretär |